Ek lees tans Sabbatsreis van Annelie Botes wat handel oor die jaar wat sy ‘n ouma opgepas het in Engeland en ek voel skuldig omdat ek nie genoeg doen vir my eie bejaarde ma en skoonma nie. Ek is ‘n swak versorger en hoe verder ek lees, hoe skuldiger voel ek. Ek voel amper net so pateties soos die patetiese vrou wie se ma dit is. Hoor hier dis ‘n fantastiese boek, julle moet dit regtig lees, ek kan dit amper nie neersit nie.
Terselfdertyd voel ek dankbaarder by die sekond vir die uitstekende versorging wat my twee ma’s geniet by ons ouetehuis. Elke oggend kom trek hulle my ma’s aan, maak hulle netjies vir die dag, sorg dat die kamers skoon en netjies is. Hulle sit by my ma om te verseker dat sy haar kos eet en hulle kyk dat sy die nodige water inneem en wat sy ookal nodig het.
Ek kan nie anders nie as om te dink: Dankie vir platteland. Dankie vir wonderlike mense wat raakvat waar jy nie kan nie. Dankie vir ‘n Here wat kyk.
Ag ek het nie meer woorde vir al die dinge wat aangaan nie. Sterkte vir hierdie tyd in iou lewe klink afgesaag… maar sterkte!!!
Dankie. Dis sleg dat ek nie daar is nie, maar soos jy ook sê, sy sal nie wil hê ons moet ons vakansie onderbreek nie. Dit klink darem of dit beter gaan met haar.
Moet nooit skuldig voel nie. Baie maklik gesê, ek weet. Al klink dit hoe afgesaag, gee ny net blomme wanneer mense leef en dit kan waardeer. En jy sê elke keer jy kan vir mense hoe lief jy vir hulle is. 🌻😘
Ja dankie. Dis net die ou kop wat erg deurmekaar is. Die gesondheid lyk darem of dit goed reageer op die medikasie.
Annelie Botes is ‘n briljante skrywer – lees “Klawervier”, as jy dit nog nie gedoen het nie. Klink vir my asof jy met jou gebruiklike dinamika die heel beste reëlings vir jou mammie getref het.
Jy weet Toort, jy doen so baie vir al die ander mense in jou lewe, wat opmaak vir dit wat jy nie nou dadelik vir jou ma kan doen nie. Geniet jou vakansie en los die skuld-gevoel agter jou. Alles werk altyd soos dit moet
Dankie. Sy is okay. Erg deurmekaar, en ek weet nie of hul dit hierdie keer gaan regkry nie. Haar fisiese gesondheid is egter aan die herstel, waaroor ek dankbaar is.